
ORICE REPRODUCERE, totală sau parțială, a acestei lucrări, fără acordul scris al autorului, este strict interzisă și se pedepsește conform legii în vigoare.

„Dar nu, tot nu credea. Deşi cerceta pe toate părţile stafia şi o vedea stând în faţa lui, deşi simţea frigul din ochii ei reci ca moartea, şi, deşi observă chiar şi ţesătura broboadei îndoite şi înfăşurate în jurul capului şi bărbiei, acoperământ pe care nu-l zărise înainte, tot nu-i venea să creadă şi se împo- trivea simţurilor lui.

─ Ce mai e şi asta? spuse Scrooge, caustic şi rece ca întotdeauna. Ce vrei de la mine?”




Charles Dickens, Colind de Crăciun

1.  ​A dispărut barba

UITÂNDU-SE ÎN OGLINDĂ după somnul din seara Aju- nului, Moș Crăciun a constatat că nu mai are barbă.

─ Unde e frumoasa și stufoasa mea barbă? s-a în- trebat singur, mângâindu-și cu tristețe bărbia pe care până acum câteva ore se lăfăia podoaba datorită căreia îl recunoșteau toți copiii.


Dar nu era nimeni în jur să-i răspundă.



A încercat să-și amintească ce făcuse de când nu își mai văzuse barba. La urma urmei, o barbă nu se pierde atât de ușor. Mai ales una atât de mare și stufoasă ca a lui.

O PIEPTĂNASE FRUMOS, o aranjase, îi tunsese vârfu- rile răzlețe, însă nu avusese vreodată intenția să și-o radă.

Și nici soția lui, nici spiridușii nu se plânseseră ni- ciodată că i-ar fi deranjat barba, ba chiar i-o lăudaseră de câte ori avuseseră ocazia. Astfel încât era exclusă ipoteza ca cineva dintre cunoscuți să-l fi bărbierit prin somn.

Fie vorba între noi, mai era o ipoteză la care Moș Crăciun nu voia să se gândească. În ultima vreme, avea obiceiul să uite lucruri. Totuși, să uite chiar așa ceva? Nu e un lucru chiar atât de lipsit de importanță. E drept că unii îi spuneau că ar arăta mai tânăr fără barbă, totuși de aici și până la a pune în aplicare ast-

fel de gânduri răzlețe mai era cale lungă.


Atunci cine? Și cum?



Căci și această parte era un mister. Pielea de pe băr- bia lui nu era străpunsă de acei minusculi țepi care ră- mân în urma unui ras temeinic. Pielea de pe bărbie era ca cea din palmă. Poate doar dacă respectivul folosise un aparat performant, de care Moș Crăciun nu avea habar.


Atunci ce se întâmplase?

Dar deocamdată nu avea timp să rezolve misterele, deoarece se apropia ora când trebuia să pornească pe drumul spre împărțirea cadourilor.

Și apoi, chiar dacă ar fi descoperit făptașul și pro- cedeul folosit de acesta, greu de crezut că ar fi reușit să-și lipească bucățelele din barbă pe care, cu sigu- ranță, le-ar fi cules din cine știe ce coș de gunoi.


Trebuia să se gândească repede la o soluție!



Cum nu avea timp să facă aceasta de unul singur, având în vedere urgența situației, și-a zis că mai bine ar apela la alții.

În primul rând s-a gândit la soția lui, pe care a gă- sit-o la laptop, lucrând la ilustrațiile unei cărți pentru copii și ascultând muzică.

Nedorind s-o întrerupă din lucru, a început să se plimbe prin încăpere, furișând câte un ochi la monito- rul unde spera să vadă cât mai repede ceva gata. Era sigur că va ieși bine, deja își pregătise laudele și încu- rajările.

Însă ea îi observase cu coada ochiului intrarea și foiala neliniștită și îi auzise foșnirea nerăbdătoare a pașilor și a hainelor. L-a lăsat totuși câteva momente să se perpelească. Dar nu foarte multe.


Și-a întors scaunul cu gândul să-i zică:

─ Ei, dar ce s-a întâmplat, iubire? Ce te frământă? Dar chipul lui acum prea strălucitor i-a oferit răs- punsurile. Sau, cel puțin, unele din ele. Desigur, acum

SE NĂȘTEAU ALTE ÎNTREBĂRI, similare cu ale lui.

─ Nu am timp să-ți explic totul, scumpa mea, i-a zis Moș Crăciun. De altfel, nici eu nu am explicații pentru ce s-a întâmplat cu barba mea. Și nici vreme de investigații complexe. Vom descifra noi misterul, dar nu acum.

─ Și atunci ce e de făcut? Nu poți să te prezinți așa în fața copiilor. Nu te-ar mai recunoaște, poate s-ar speria de tine.


─ Deși, fiind noapte, poate totuși...



─ Nici să nu te gândești! Trebuie să ai grijă de pres- tigiul tău de moș Crăciun, indiferent dacă e întuneric sau lumină.

─ Din acest motiv am venit la tine: să găsim îm- preună o soluție. Măcar una de moment până îmi va crește o nouă barbă la loc.


─ Ar putea dura ani.



─ Într-adevăr. Ce zici de peruca pe care mama ta și-a uitat-o la noi? Dacă mă ajuți să-i coși un elastic și să o faci să arate ca o barbă...


─ Nu. Miroase a colonie veche.

─ Nu mai țin eu cont de așa ceva.



─ Dar copiii vor ține. Vor strâmba din nas când îi vei ține în brațe.


─ Ai dreptate, a oftat moș Crăciun dezamăgit.



─ Dar stai liniștit! Voi căuta acum niște vată pe care să ți-o pregătesc să arate ca o barbă.


─ Faci tu aceasta pentru mine?

─ Desigur.

─ Mulțumesc, draga mea.



─ Păcat că nu-ți mai amintești magiile de demult. Ce repede ți-ai fi făcut tu însuți o barbă cu bagheta magică.


─ Da, păcat.

2.  ​Spiridușul Virginel

ÎNSĂ SOLUȚIA DE MOMENT nu a venit din această par- te, ci din a unui spiriduș cu care s-a întâlnit din întâm- plare pe când cobora scările să verifice starea de func- ționare a saniei aflate în garaj.

Virginel, căci așa se numea spiridușul, a râs la în- ceput de moș, văzându-l cum arăta fără barbă. I se pă- rea caraghios, trecând peste sentimentele rănite ale stăpânului său.


─ Ți-a mâncat vreun ren barba? Ha! Ha! Ha!



Observând privirea furioasă a lui moș Crăciun, nu și-a mai continuat glumele.


─ Dar știu eu ce poți să faci.

─ Ce anume?

─ Ce-mi dai dacă te ajut?

─ Ce anume vrei?

─ Să mă gândesc...



─ BINE, VEZI SĂ NU-mi ceri ceva foarte important, căci nu-i cazul. Crăciunița mă va ajuta oricum în cu- rând.

─ Ei, glumeam și eu. Nu ții și tu la glumă? În veci nu ți-aș cere ceva pentru ajutor, deoarece și tu m-ai ajutat de multe ori când am avut nevoie.

Însă văzând că moș Crăciun nu zicea nimic, ba chiar voia să-l ocolească, continuându-și drumul i-a spus:

─ Acum câteva luni am primit o scrisoare în care cineva cerea o barbă și costumație de moș Crăciun.


─ Îmi amintesc. Mi s-a părut ciudat.



─ Având în vedere că nu e o meserie atât de grea, mie nu.

─ Lasă observațiile de prisos! I-ai îndeplinit dorin- ța, așa e?

